**IV. GIMNAZIJA MARKO MARULIĆ, SPLIT**

**Zagrebačka 2**

KLASA: 112-01/20-01

URBROJ: 2181-21-20-111.

Split, 19.11. 2020.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 ,

98/19 i 64/20.), članka 13. Pravilnika o radu, te članka 2. stavka 1. Pravilnika o postupku zapošljavanja te procjeni i vrednovanju kandidata za zapošljavanje u IV. gimnaziji Marko Marulić Split, IV. gimnazija Marko Marulić Split, Zagrebačka 2, 21000 Split, raspisuje

**NATJEČAJ**

**za zasnivanje radnog odnosa na radno mjesto**

**1.** **Nastavnik/ica fizike za 8 sati nastave tjedno** -1 izvršitelj/ica, na neodređeno nepuno radno vrijeme (za 15 sati tjedno).

**2**. **Nastavnik/ca fizike za 3 sata nastave tjedno**-1 izvršitelj/ica, na određeno nepuno radno vrijeme (5 sati tjedno) do 31.08.2021.

**3. Nastavnik/ca matematike**- 1 izvršitelj/ica, na određeno puno radno vrijeme (40 sati tjedno), zamjena do povratka privremeno odsutne nastavnice na rad.

**4. Nastavnik/ca hrvatskog jezika**-1 izvršitelj/ica, na određeno puno radno vrijeme (40 sati tjedno), zamjena do povratka privremeno odsutne nastavnice na rad.

**5. Nastavnik/ca tjelesne i zdravstvene kulture za 8 sati nastave tjedno** -1 izvršitelj/ica na određeno nepuno radno vrijeme (15 sati tjedno), zamjena do povratka privremeno odsutnog nastavnika na rad, a najdulje do 30.06.2021.

*Uvjeti za zasnivanje radnog odnosa:*

- uz opće uvjete za zasnivanje radnog odnosa, sukladno općim propisima o radu, kandidati moraju ispuniti i posebne uvjete propisane člankom 105. Zakona o odgoju i obrazovanju u osnovnoj i srednjojškoli (NN, br**.** 87/08, 86/09, 92/10,105/10-ispravak, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 64/20.) i Pravilnikom o stručnoj spremi i pedagoško-psihološkom obrazovanju nastavnika u srednjem školstvu (NN, br. 1/96 i 80/99).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja iz članka 105. stavka 7. Zakona o odgoju i obrazovanju u osnovnoj i srednjoj školi.

- radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi NN, br**.** 87/08, 86/09, 92/10,105/10,90/11,

5/12, 16/12, 86/12, 126/12, 94/13, 152/14, 7/17, 68/18, 98/19 i 64/20.).

Uz pisanu i **vlastoručno potpisanu prijavu** kandidati su dužni priložiti:

* životopis,
* diplomu, odnosno dokaz o odgovarajućem stupnju i vrsti obrazovanja,
* presliku uvjerenja ili potvrde o stečenim pedagoškim kompetencijama (za kandidate koji su ih po Zakonu obvezni steći),
* dokaz o državljanstvu (preslika osobne iskaznice ili domovnice ili vojne iskaznice ili putovnice),
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja),
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od mjesec dana).

U prijavi na natječaj navode se osobni podaci podnositelja prijave (osobno ime i prezime, adresa stanovanja, broj telefona/ mobitela, po mogućnosti e-mail adresa) i naziv radnog mjesta na koje se prijavljuje.

Prilozi odnosno isprave koje su kandidati dužni priložiti uz prijavu na natječaj prilažu se u neovjerenoj preslici i ne vraćaju se kandidatu nakon završetka natječajnog postupka, a prije konačnog izbora kandidat će priložiti izvornike ili ovjerene preslike na uvid.

Sukladno Zakonu o ravnopravnosti spolova (NN, br. 82/08. i 69/17.) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17. i 98/19.), članku 48.f Zakona o zaštiti vojnih i civilnih invalida rata (NN broj 33/92, 77/92, 27/93, 58/93, 2/94, 76/94,108/95,108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18 i 32/20.), dužan je u prijavi na natječaj pozvati se na to pravo, te osim dokaza o ispunjavanju traženih uvjeta iz natječaja, priložiti i svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17. i 98/19.) uz prijavu na natječaj dužan je, osim dokaza o ispunjavanju uvjeta natječaja, priložiti i sve potrebne dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN, br. 121/17 i 98/19.). Poveznica na internetsku stranicu Ministarstva: [**https://branitelji.gov.hr/zaposljavanje-843/843**](https://branitelji.gov.hr/zaposljavanje-843/843)**,** a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Osoba koja se zapšošljavva u reguliranoj profesiji u sustavu odgoja i obrazovanja u Republici hrvatskoj, a kvalifikaciju je stekao u izvan Republike Hrvatske, ne može se zaposliti u odgojno-obrazovnoj ustanovi temeljem rješenja o priznavanju inozemne obrazovne kvalifikacije koje izdaje Agencija za znanost i visoko obrazovanje već temeljem rješenja o priznavanju inozemne stručne kvalifikacije koje izdaje Ministarstvo znanosti i obrazovanja.Osoba kojoj je rješenjem Ministarstva znanosti i obrazovanja priznata inozemna stručna kvalifikacija kojom se ostvaruje pravo na pristup ili obavljanje regulirane profesije nisu dužne ishoditi rješenje Agencije za znanost i visoko obrazovanje za potrebe zapošljavanja u odgojno-obrazovnoj ustanovi.

Više na poveznici:­­­­­ https://mzo.gov.hr/istaknute-teme/odgoj-i-obrazovanje/priznavanje-inozemnih-strucnih-kvalifikacija-regulirane-profesije/3195.

Po isteku roka za podnošenje prijave na natječaj, Povjerenstvo za procjenu kandidata provest će selekcijski postupak u **vidu razgovora s kandidatima** koji zadovoljavaju formalne uvjete natječaja, sukladno Pravilniku o načinu i postupku zapošljavanja u IV. gimnaziji Marko Marulić Split dostupnom na mrežnoj stranici Škole: <http://gimnazija-cetvrta-mmarulic-st.skole.hr/ploca/natjecaji>. Povjerenstvo će pozvati kandidate na razgovor, najmanje pet (5) dana prije održavanja razgovora. U pozivu će biti naveden datum, mjesto i vrijeme razgovora a bit će objavljen na javno dostupnim mrežnim stranicama Škole <http://gimnazija-cetvrta-mmarulic-st.skole.hr/ploca/natjecaji>

Za kandidata koji se nije odazvao razgovoru na koji je pozvan, smatrat će se da je odustao od prijave na natječaj te se njegova prijava neće uzimati u obzir u daljnjem postupku.

Podnošenjem prijave na natječaj, kandidat je izričito suglasan da IV. gimnazija Marko Marulić Split, Zagrebačka 2, kao voditelj obrade može prikupljati, koristiti i dalje obrađivati njegove osobne podatke u svrhu provedbe natječaja sukladno propisima koji uređuju zaštitu osobnih podataka.

**Rok za podnošenje prijava na natječaj je 8 dana** od dana objave natječaja na mrežnoj stranici i oglasnoj ploči IV. gimnazije Marko Marulić Split, Zagrebačka 2., te mrežnoj stranici i oglasnoj ploči Hrvatskog zavoda za zapošljavanje.

Prijave s potrebnom dokumentacijom o ispunjavanju uvjeta iz natječaja dostavljaju se neposredno putem protokola Škole ili poštom na adresu: IV. gimnazija Marko Marulić Split, Zagrebačka 2, 21000 Split,s naznakom: „ **za natječaj –naziv radnog mjesta za koje se kandidat prijavljuje “.**

Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.

Kandidat/i prijavljen/i na natječaj bit će obaviješten/i o rezultatima natječaja putem mrežne stranice Škole najkasnije u roku od petnaest dana od dana sklapanja ugovora o radu s izabranim kandidatom. U slučaju sudjelovanja kandidata iz članka 12. stavka 2. Pravilnika o postupku zapošljavanja te procjeni i vrednovanju kandidata za zapošljavanje u IV. gimnaziji Marko Marulić Split, Škola će obavijest o odabiru kandidata dostaviti e- mailom ili pisanom poštanskom pošiljkom.

Natječaj je objavljen na mrežnoj stranici i oglasnoj ploči Škole, te mrežnoj stranici i oglasnoj ploči Hrvatskog zavoda za zapošljavanje, Regionalnog ureda Split **20.11.2020. i vrijedi do 28.11.2020.**

Ravnateljica:

Ninočka Knežević, prof.